|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.\_\_\_\_\_\_\_\_** | **Nr. GND/2024/** |
|  | **(protokols Nr.; .p.)** |

**Par iekšējā normatīvā akta “Grozījumi Gulbenes novada pašvaldības domes 2023.gada 28.decembra** **iekšējā normatīvajā aktā Nr. GND/IEK/2023/40 “Gulbenes novada pašvaldības darbinieku individuālās mēnešalgas noteikšanas noteikumi”” izdošanu**

Ir izstrādāts iekšējā normatīvā akta “Grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/40 “Gulbenes novada pašvaldības darbinieku individuālās mēnešalgas noteikšanas noteikumi” projekts, kas paredz:

1. precizējumu darbinieka mēnešalgas noteikšanai, ja darbinieku ieceļ vai pārceļ citā amatā, vai tiek nodibinātas darba tiesiskās attiecības, nepārtraucot nodarbinātību Gulbenes novada pašvaldībā, vai tiek turpinātas darba tiesiskās attiecības citā amatā tajā pašā Gulbenes novada pašvaldības iestādē;
2. izmaiņas noteikumu 1.pielikumā Gulbenes novada pašvaldības iestāžu un to struktūrvienību darbinieku mēnešalgu grupu intervālos, ņemot vērā, ka no 2025.gada 1.janvāra tiek paaugstināta minimālā mēneša darba alga līdz 740 EUR;
3. izmaiņas noteikumu 2.pielikumā, nosakot pagastu apvienības pārvaldes lietveža kategoriju.

Ņemot vērā augstāk minēto un pamatojoties uz Valsts pārvaldes iekārtas likuma 72.panta pirmās daļas 2.punktu, kas nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos, Valsts un pašvaldību institūciju un darbinieku atlīdzības likuma 4.panta pirmo daļu, kas nosaka, ka pašvaldības institūcijas amatpersonām (darbiniekiem) mēnešalgas apmēru nosaka tādējādi, lai mēnešalga nepārsniegtu šajā likumā pašvaldības domes priekšsēdētājam noteikto maksimālo mēnešalgu, Gulbenes novada pašvaldības domes 2022.gada 30.jūnija Gulbenes novada pašvaldības amatpersonu un darbinieku atlīdzības nolikuma Nr.GND/IEK/2022/16 6., 24. un 32.punktu, Gulbenes novada pašvaldības domes Finanšu komitejas ieteikumu, atklāti balsojot: PAR – ; PRET –; ATTURAS –, Gulbenes novada pašvaldības dome NOLEMJ:

IZDOT iekšējo normatīvo aktu “Grozījumi Gulbenes novada pašvaldības domes 2023.gada 28.decembra iekšējā normatīvajā aktā Nr. GND/IEK/2023/40 “Gulbenes novada pašvaldības darbinieku individuālās mēnešalgas noteikšanas noteikumi”” (pielikumā).

Gulbenes novada pašvaldības domes priekšsēdētājs A.Caunītis

|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

Pielikums Gulbenes novada pašvaldības domes

2024.gada \_\_.novembra lēmumam Nr.GND/2024/\_\_\_\_

Gulbenē

{{ PIRMEPARDATUMS }}. Nr. {{ DOKREGNUMURS }}

**Grozījumi Gulbenes novada pašvaldības domes 2023.gada 28.decembra**

**iekšējā normatīvajā aktā Nr. GND/IEK/2023/40**

**“****Gulbenes novada pašvaldības darbinieku individuālās mēnešalgas noteikšanas noteikumi”**

Izdots saskaņā ar Valsts pārvaldes iekārtas likuma 72.panta pirmās daļas 2.punktu, Valsts un pašvaldību institūciju un darbinieku atlīdzības likuma 4.panta pirmo daļu, Gulbenes novada domes 2022.gada 30.jūnija Gulbenes novada pašvaldības amatpersonu un darbinieku atlīdzības nolikuma Nr.GND/IEK/2022/16 6., 24. un 32.punktu

Izdarīt Gulbenes novada pašvaldības domes 2023.gada 28.decembra iekšējā normatīvajā aktā Nr.GND/IEK/2023/40 “Gulbenes novada pašvaldības darbinieku individuālās mēnešalgas noteikšanas noteikumi” šādus grozījumus:

1. Izteikt 11.punktu šādā redakcijā:

“11. Ja darbinieku ieceļ vai pārceļ citā amatā, vai tiek nodibinātas darba tiesiskās attiecības, nepārtraucot nodarbinātību Pašvaldībā (uzsākot darba tiesiskās attiecības citā Pašvaldības iestādē nākošajā darba dienā), vai tiek turpinātas darba tiesiskās attiecības citā amatā tajā pašā Pašvaldības iestādē, mēnešalgu nosaka ņemot vērā darbinieka:

11.1. profesionālās kvalifikācijas un kompetenču līmeni atbilstoši jaunā amata un profesijas prasībām;

11.2. darba apjoma līmeni atbilstoši jaunā amata prasībām;

11.3. darba snieguma līmeni atbilstoši iepriekšējā darba vietā (amatā) veiktajam darba sniegumam.”

1. Papildināt ar 11.1 punktu šādā redakcijā:

“11.1 Šo Noteikumu 11.punktā darbinieka sākotnēji noteikto mēnešalgu pārskata, ņemot vērā visus individuālās mēnešalgas kritērijus, ne vēlāk kā sešu mēnešu laikā pēc stāšanās amatā.”

1. Izteikt 1.pielikumu šādā redakcijā (pielikumā).
2. Papildināt 2.pielikuma 2.1.apakšpunkta sadaļu “Iestādes, kuru daļa no darbiniekiem strādā uz visu novada teritoriju un to amatu nosaukumi” ar 2.4.apakšpunktu šādā redakcijā:

“2.4. Lietvedim pagastu apvienības pārvaldē tiek piemērota noteiktās mēnešalgu grupas 2.kategorija, bet, ja amata pienākumos ir noteikts veikt Valsts un pašvaldības vienotā klientu apkalpošanas centra (VPVKAC) pakalpojumus nodrošināšanu, tiek piemērota noteiktās mēnešalgu grupas 3.kategorija.”

1. Grozījumi stājas spēkā 2025.gada 1.janvārī.

Gulbenes novada pašvaldības domes priekšsēdētājs A.Caunītis